BlogMenai.com: Y pol annibyniaeth diweddaraf o'r Alban
Mae'r graff yn ogleisiol. Oes yna ogwydd ymhlith yr Albanwyr i orchuddio eu dyheadau cenedlaetholgar tan y munud olaf?
Os fydd y ras yn agos, mae'r misoedd nesaf yn mynd i fod yn dra gynhyrfus. Cyffrous yn yr Alban, wrth gwrs, ond diddorol ar y naw fydd canlyn agweddau a gweithrediadau Llundain yn Downing Street, y senedd ac yn y wasg Brydeinig.
Be sy'n mynd i ennill hon ydi gallu apelio at gefnogwyr traddodiadol y Blaid Lafur.Dwi'n meddwl bod y pol piniwn hwn yn dangos bod hyn yn dechrau digwydd.
Yn ol y son, mae gan y grwp newydd Labour for Independence 4,000 o aelodau bellach. Ac er i'r SNP golli'r is-etholiad yn Cowdenbeath wsnos dwytha( mewn cadarnle Llafur) be oedd yn llawer mwy arwyddocaol oedd bod canfas o 11,000 o'r rhai a fu'n pleidleisio wedi dangos bod 41% o'r rhain am fotio o blaid annibyniaeth a 30% yn erbyn.
Ar ben hyn i gyd, y gwir amdani yw nad yw ymgyrch y refferendwm wedi dechrau o ddifrif eto. Nid yw'r hyn sydd wedi digwydd hyd yma ddim byd o'i gymharu â'r sylw sydd am ddilyn rhwng y gwanwyn a mis Medi. Cyffrous.